JohanHeinsen/ENO huggingface dataset:
Viborger Samler, 1819-05-15
Den nemnichske Boghandling i Hamborg er forsynet med et Sortiment af de bedste ældre og nyere spanske Skrifter.
Viborger Samler, 1819-05-15
J den grevelige Viltheinske Have ved Hardske det Magdeborgske blomstrer i disse Dage et japansk Viftetræ (Ginko hisola Linn) som har staaet der i 63 Aar, men aldrig tilforn blomstret.
Viborger Samler, 1819-05-15
Borgermester Verdermanns Enke i Jauer i Schlesien vil sælge 12000 af hendes sal. Mands samled Aftryk af adelige Vaabner i Lak, for 1000 Fredriksdorer.
Viborger Samler, 1819-05-15
For at hindre Snighandelen under de svenske Kyster ere 2 Kuttere, 1 Skonnert, 1 Lugger og en Jegt udsendt paa Krydstog fra Carlscrona, og ligeledes nogle fra Stokholm og Gothenborg.
Viborger Samler, 1819-05-15
I Jena er man meget mismodig over, at de nyeste Begivenheder og Foranstaltninger maae formindske de Studerendes Tal, og altsaa Jndbyggernes Na ring, der leve ganske af dem.
Viborger Samler, 1819-05-15
Den 25de April blev Fyrst Carl af Waldeck, Pyrmont ægteviet med Forstmester, Baron Schilling v. Canstadts Datter, Grevinde Caroline Schilling v. Canstadt.
Viborger Samler, 1819-05-15
Tyrkiet. Saavel den østerrigske, som de franske og spanske Gesandter have paa deres Forbønner, for de i Tyrkiet boende Katholiker, faaet til Svar, at Storherren ansaae sligt for stridende mod sin Souverain-Rettigheder. Heller ikke sees nogen Ende paa de Underhandlinger, som skulde bringe en fuldkommen Fredsstand tilveie mellem Rusland og Porten, endskiøndt Keiser Alexander i en høistegenhændig Skrivelse til Sultanen har mindet derom.
Viborger Samler, 1819-05-15
Jndenlandske Tidender. Kjøbenhavns Børs-Cours den 11te May. Hamborg 2 M. 215, a vista 218. Spec. 220. - Specier solgtes for 13 Mk. 312 s. Obligationer 74. Disconto 6 PC.
Viborger Samler, 1819-05-15
Under 21de April sidstleden er der, til Hs. Høihed Prinds Christian Frederik, som Gouverneur over Fyen, udfærdiget et allerhøieste Reskripaf følgende Jndhold: "Frederik den Sjette af Guds Naade Konge til Danmark &c. &c. Vor venlige Hilsen, og hvad Vi ellers, formedelst Slægtskab mere kjert og godt formaae. Høibaarne Fyrste. Os elskelige kjere Hr. Fætter, Vi have allernaadigst af Vort danske Kancellie ladet Os udførligen foredrage de fra Eders Kjerlighed, Vort Slesvig Holsten Lauenborgske Kancellie, Vort Rentekammer samt de flere vedkommende Authoriteter afgivne Betænkninger og Forslag angaaende den forskjellige geistlige og verdslige Jurisdiction paa Vore Øer Alsøe og Ærøe, saavelsom og hvad benævnte Vort danske Kancellie om denne Gjenstand allerunderdanigst har yttret. Og ville Vi, efter at have taget denne Sag under nøieste Overveielse, allernaadigst have fastsat 1) At der skal oprettes en egen Bispestoel for Alsør- og Ærøe, saaledes at den der ansatte Biskop foruden de Pligter Lovene i Almindelighed paalægge en Biskop, tillige for sit Distrikt skal varetage de Forretninger, som efter Lovene paaligge en Amtsprovsi Danmark. 2) At den til denne Tid stedfindende blandede Forfatning paa Øerne Alsøe og Ærøe fremdeles, og indtil Vi anderledes befale, skal vedblive, dog med følgende nærmere Bestemmelser :a) At Amtmanden over Nordborg Amt og Ærøe, som og Jnspekteuren over de hertugelige Augustenborgske Godser paa Alsøe skal i alle geistlige Sager korrespondere med Vort danske Kancellie, enten di rekte eller inddirekte igjennem Gouvernementet i Fyen b) At Biskoppen over Alsøe og Ærøe skal, i Forre ning med Amtmanden for Alsøe Nørre Herred og den hertugelige Jnspekteur for Alsøe Sønder Herred, udgjøre Amtsskoledirection for Alsøe, og staai direkte Korrespondence med Vort danske Kancellie c) At bemeldte Biskop, i Forening med Landfogden paa Ærøe, paa Amtmandens Vegne, skal udgjøre Amtskoledirektionen for Ærøe, og denne staae i direkte Korrespondence med Vort danske Kancellie d) At de for Vort Rige Danmark gjeldende Anordninger om Almue=Skolevæsenet af 29de Juli 181. skulle indføres paa Alsøe og Ærøe, dog med de fornødne Modifikationer efter Landets verdslige Forfatning; til hvilken Hensigt Amtskoledirektionerne sammesteds skal tilforordnes nogle Præster med befaling, kommissionaliter at udarbeide Forslag til disse Modifikationer, samt til Skoledistrikts Jnddeelingen paa Øerne. Derefter Eders Kjerlighed Eder underdanigst haver at rette og Vedkommende det Fornødne at tilkjendegive.
Viborger Samler, 1819-05-15
Under 8de Jan d. A. har Hs. Maj. allernaadigst bifaldet, at Middelskolen i Vordingborg maa fra dette Aars 1ste Mai af indrettes til en fuldstændig lærd Skole.
Viborger Samler, 1819-05-15
Efter Cancellie-Skrivelse af 23 Marts skulle Taxationen under Kjøbstædernes og Landbygningernes almindelige Brandforsikring, som ifølge Plakaten af 17 Juni 1817 skulle skee i Sedler, efter de gieldende Priser og Bygningernes Tilstand og Beskaffenhed, fra 1ste April d. A. og indtil videre reducetes til Sølv, efter den til enhver Tid gieldende Qvartalskours.
Viborger Samler, 1819-05-15
Det fra Kommissionen for Frue Kirkes Opbyggelse i Kjøbenhavn udgivne lidet Skrift om Arbeidets Fremgang er et smukt Exempel paa Offentlighed ved offentlige Anliggender, og meddeler endeel interessante Underretninger. Det forestillet desuden i Kobberstik Grundtegning af Kirken, saavelsom dens Udseende udvendig og indvendig, naaden bliver færdig. At Arbeidet er gaaet saavidt frem som skeet er, skyldes især vor Konges christelige Goddædighed, som har skjænket dertil ikke mindre end 200,000 Rbd. Desuden have Brødrene Thomsen skjænket den 10000 Rbd. Konferentsraad Bruun, en Klokke, og adskillige Velgjørere tilsammen 3500 Rbd. Kollekten her i Riget for denne Kirke indbragt. 26 354 Rbd.; den paabudne Brandhielp af Kirkerne i Danmark c. 149000 Rbd.; Assurancegodtgjørelsen udgjorde 36577 Rbd. Det er at haabe, at dette lidet Skrift vil hos Flere vække fornyet Deeltagelse for denne Danmarks Hovedkirke, for at den ved Hielp af flere Bidrag kan fuldendt fremstaa af sin Aske.
Viborger Samler, 1819-05-15
J denne Tid ere endeel anseelige Eiendomme saavel i Khvn, som i Egnen af samme tilfals. Den forrige Hof= og Stadsretsbygning No. 53 paa Østergaden, som for nogle Aar siden blev aldeles ombenget og forskiønnet, har nu været 3die Gang til Auction. Det høieste Bud var 19000 Specier. Den store Gaard paa Hjørnet af Nygaden og Gammeltorv, som afdøde Viinhandler Bech lod opføre, er underhaanden solgt til Viinhandler H. Hagen for 21000 Spec. Udenfor Kjøbenhavn er anmeldt til Bortsælgelse ved Auction afdøde Grosserer Bügels deilige Lyststed, Bonne Esperence kaldet, paa Strandveien, i Nærheden af Charlottenlund, og Grosserer Agiers Gaard i Frederiksberg Bye. Det skjønne Landsted Aggershvile, imellem Vedbek og Strandveien, er solgt til Kammerraad Drewsen for 8000 Specier.
Viborger Samler, 1819-05-15
Slagtermester Johan Henrich Klein er for Taxt Overtrædelse ved Kjøbenhavns Polititets-Dom af 5 d. M. tilfunden at have sin Borgerret forbrudt Hs. Høihed Prinds Frederik Ferdinand. agter - efter Forlydende - at indtræffe den 19de eller 20de d. M. til Aarhuus. I nye occonomiske Annaler 4 B. 3-4 Heft læses en særdeles indholdsrig Afhandling om Uld productionen i Kongens Stater, af Statsraad Pram. Forfatteren mener at det sandsynlige Antal Faar i Danmark, Hertugdommene og Holsteen er 1. 337984. Uldproductionen 5 172162. Pund Uld J Landet forbruges 2300000 Pd. Uld Af den danske Faarestamme, bestaaende af 1075319 Stomfaar produceres ialt 3901,478 Pd. Uld, der er af Værdie 27777700 Rbd. S. Ved Lammenes for tidlige Slagtning, og derved at de slagtes uklippede, ligesom ved usunde Forestalde spildes 600000 Pd. af Beløb 427, 188 Rbd. S., hvilke ei allene kunde indvindes, men hvoraf den fremskridende Forbedring i Faareavlen sikkerligen allerede have indvundet og fremdeles vil indvinde meget. Den spanske eller Merinosfaarenes Avl er, om ei saa udbredt, som den burde være, dog i Tiltagende her i Landet. En Trediedeel af de Faar, vi allerede eie, kunde ret gode avle Merinosuld, og derved vilde vindes 120740, Rbd. S. Hele vor Uldproduction vilde afgive en aarlig Vinding af 3664,508 Rbd. S. Resultater af Forfatterens Undersøgelse bliver, at vort Uldproduct, uagtet det allerede giver os en aarlig Jndtægt ei blot af 928000 Rbd., men endog af 1495000 Rbd., endnu kan og vil, bringes dertil, at det er allene afgiver os aarligen henved halvfemte Millioner Rbdlr Sølv som det blev ved Værdien af den blott ei ved Manufacturkonst kostbareregjorte Uld at vore Merinos og vore gode jydske Hedefaar, men indtil over otte Millioner Rbdlr. S., som vil skee, naar vi ved vore Uldmanufacturets vedblivende Fremgang give vort Product det Værd, det saa aldeles staaer i vor Magt at give det; det er, at vi forøge denne Capital af vor Nationalformue fra, hvad den nu er omtrent Syv og Tredive, til næsten To Hundrede og Fom Millioner Rigsbankdaler Sølv.
Viborger Samler, 1819-05-15
Døde. Kiøbenhavn, Kontrolleur Kofoed ved Frederiks Hospital; Hofuhrmager Armand; Jnstitutbestyrer, Pautmann, Brændeviinsbrænder Søegaard; Mægler Esch, richt; Mad. Wiert, fød Lindorff, Sorenskriver Sevel fra Færøerne; Mad. Riemann, f. Berthelsen; Kattunfabrikant Holtz; Frue Justitsraadinde Fridsch; Nicol. Mohr. Viborg. Dagleier Jens Henriksens Kone, Juliane Marie Josephsdatter, 52 Aar.
Viborger Samler, 1819-05-15
J Morgen prædiker Hr. Catechet Lund i Domkirken, og Hr. Provst Zahrtmann i Søndresogn.
Viborger Samler, 1819-05-15
Bekiendtgiørelser. At det alvise Forsyn, efter faa Dages Svaghed, Natten til den 9de May sidst, bortkaldte fra det Timelige min gode Mand Ritmester Malthe Schested Hoff, i at Alders 53de Aar, meldes sörgeligst for Familie og Venner, der vist med mig og vore 9 efterladte Börn beklagende föle Tabet af den ömme Ægtefælle og höist kjærlige Fader. Levning, den 11te Mai 1819. Hedevig Susanne Nicoline Hoff. föd Scharscou.
Viborger Samler, 1819-05-15
At min gode og trofaste Ægtefælle, Maren Jens datter, med hvem jeg levede i et lykkeligt Ægteskab i 25 Aar, sidste Onsdag den 12te May, ved en pludselig Død blev bortkaldet fra mig og 5 efterlevende Børn, 48 Aar gl., det undlader jeg ikke sørgeligst at tilkjendegive vores Slægt og Venner. Viborg, den 15de Mai 1819. Ditlev Pedersen, Borger og Avlsmand.
Viborger Samler, 1819-05-15
Mandagen den 17de Mai, om Formiddagen Kl. 10 slet, bliver ved offentlig Auction paa Halds Hovedgaard bortsolgt nogle Effecter, tilhørende afgangne Proprietair Tolstrups Stervboe, bestaaende af nogle Stole, Borde, et Uhr, et Træe paa Roden og nogle Bøger. Til hvilken Tid og Sted Lysthavende indbydes. Fiends Nørlyng Herredskontoir, den 9de Mai 1819. F. v. Bülow.
Viborger Samler, 1819-05-15
Auction. Efter Forlig og derpaa grundet Udlæg foretages offentlig Auction over Hr. Postmester Hansens her i denne Byes St. Mogensgade beliggende og af ham beboede Gaard, Torsdagen den 17de Juni, 1ste Juli og 15de Juli førstkommende, hver Dags Formiddag Kl. 10 Slet. Første og anden Auction afholdes paa Byens Raadhuus, og den 3die i Gaarden selv. Gaarden er for faa Aar siden af ny opbygt, godt indrettet, vel vedligeholdt, og har betydelig Gaardsrum og Haugeplads m.v. Auctions=Conditionerne ville 8te Dage før første Auction erfares hos Procurator Bastrup paa Engelsborg ved Viborg og hos Hr. Capitair v. Gierulff i St. Pederstræde No. 128 i Kiøbenhavn, samt ved selve Auctionen. Liebhaverne behage altsaa at møde til Tid og Sted. Viborg, den 10de Mai 1819. Gundelach.
Viborger Samler, 1819-05-15
Da Hr. Major Fogh, formedelst Bortreise, ikke længere er Bestyrer af mine Affairer, saa bedes de, som maatte have noget at afgjøre i Stervboet efter min sal. Mand, herefter at henvende dem til mig selv da jeg ikke anseer nogen Fordring for afgjort, med mindre den er forsynet med min Paategning. M. Fogh, Enke efter afg. Cancellieraad Landsoverretsprokurator Fogh. Undertegnede giver sig den Frihed at anbefale sig paa bedste Maade, da jeg har nedsat mig som Skomager. Ret og got Arbeide og billige Priser lover jeg Enhver, som vil beære mig med deres Søgning. Min Bopæl et paa Graven i samme Gaard som Handelsmand Niels Moller, i Nærheden af Hovedvagten. Viborg, den 14de Mai 1819. Johan Georg Maack, Skomager=Laugsmester.
Viborger Samler, 1819-05-15
Det her til Farveriet for eet, to og flere Aar siden indladte Tøi og Garn for at farves, stampes, presses, overskjæres eller trykkes, som Eierne efter modtagen Farveseddel endnu ikke have udlast, kan nu af Vedkommende, fra 1ste Mai d. A., faaes for samme Priis som Alt Farveriet angaaende her er nedsat til. Betalingen vil da ikke blive høiere end den var for Krigens Udbrud 1807. Skive, den 25de April 1819. I. C. Holm.
Viborger Samler, 1819-05-15
Da det paa Broen der agtes opført over Qvosted, Vad ved sidste Licitation skeete Bud ei er approberet, bliver Tirsdagen den 18de Mai, paa Viborg Raadstue, om Formiddagen Kl. 10 slet, atter Licitation foretaget over ovennævnte Broes Opførselse. Konditionerne erfares paa Licitationsstedet. Thi indbydes Lysthavende. Fiends Nørlyng Herredskontoir, den 9de Mai 1819. F. v. Bülow.
Viborger Samler, 1819-05-15
Tirsdagen den 1ste Juni, Eftermiddag Kl. 3, bliver paa Undertegnedes Kontoir foretaget en Skiftesamling i afgangne Lorenz Friisenbergs Stervboe, og bliver saaledes fremdeles den første Tirsdag i hver Maaned afholdt ordinaire Skiftesamlinger i dette Boe; hvilket herved bekjendtgjøres til Vedkommendes Underretning. Fiends Nørlyng Herredskontoir, den 9de Mai 1819. F. v. Bülow.
Viborger Samler, 1819-05-17
Udenlandske Efterretninger.
Viborger Samler, 1819-05-17
London, den 30te April. J Tirsdags hørtes i White=Street om Aftenen, Kl. 6 et grueligt Knald. Det var Træsauger Hr. Smithermanns Dampmaskine, der sprang. Dampkjeddelen blev kastet 4 Etager i Veiret paa Taget af et Pakhuus, der laae 300 Skridt fra det Sted, den stod paa. Saavel Huset selv som nogle omliggende bleve ved Knaldet i Grunden nedrevne og endeel af Gadens Huse ere skamferede. Eiermanden og hans 15 Aars Søn drog man halv knuste frem under Gruset. En anden ung Mand og et Barn vare saa forbrændte, at de døde samme Aften. - Man havde kort for advaret Smither, mann, da den slet indrettede Dampmaskine blev alt for stærkt brugt og ikke holdt istand.
Viborger Samler, 1819-05-17
Den persiske Ambassadør har allerede gjengjeld de ham af Lord Castlereagh og adskillige Gesandtere aflagde Besøg med at byde til Taffel Lord Castlereagt, Lord Walpole og Sir G. Onslev. Den smukke Cirkasserinde var indsluttet i et Sideværelse ved Spisesahlen; udenfor hendes Dør stode 2 Gildinger, væbnede med Sabler, Vagt. Denne Maade at sætte hende i Buur paa, har ikke bifald herMorgentidenden sagde derom: "Man siger, at det snart vil komme til offentlig Forhandling, at stille den smukke Cirkasserinde, ifølge en Habens Corpus Alt, for Retten, for at tilspørge hende: "Om hun frivillig underkaster sig den Jndspærring, eller om hun dertil er tvungen?"Thi, efter de engelske Love, er enhver Slave, sort eller hvid, der betrædet selve Englands Grund, fri. - Vil have fremmede Gesandtere mange store Privilegier; de kunde f. Ex. befrie deres Domestiker for Gjeldsarrest; men ikke have de Ret til at behandle og indspærre noget menneskeligt Væsen.
Viborger Samler, 1819-05-17
Som Beviis paa Vextevnen i Aar fremfor alle andre, faldbydes her allerede Kartofler af dette Aars Avl.
Viborger Samler, 1819-05-17
Man anseer det for afgjort, at Skatkammer kantsleren vil gjøre Laan. Blant flere Bankeer, huse, der ville paatage sig det, nævnes Hr. Rothschild, som det vigtigste.
Viborger Samler, 1819-05-17
Frankfurt, den 5te Mai. Den forrige Dronning af Holland, Hertuginden, af St. Leu, har i 8te Dage været her for at besøge Madame Joseph Bonaparte, der med sine 2 Døttre agter i næste Maaned at reise til sin Gemal i Nye York.
Viborger Samler, 1819-05-17
Den fra Darmstadt af befalede stringe Undersøgelseskommission over Studenternes Papirer i Giessen, har fundet, at Hovedsædet for det saakaldte sorte Forbund er i Giessen, og bestaaer af Studentere, som have dem ubekjendte Øvrigheder, samt at de ringeste Medlemmer der kaldes Ubetingede, ere forbundne til blindt hen at adlyde hvad disse befale dem.
Viborger Samler, 1819-05-17
En Doctor Baruch Børner har i sin Journal Vægtskaalen" optaget en Afhandling af Görres over Kotzebues Mord, der for sit dristige Sprog og farlige Grundsætninger giør megen Opsigt. Gar res kalder Morderen Sand et Verktøi af en høiere Styrelse.
Viborger Samler, 1819-05-17
München, den 3die May. Da Stændernes Præsident den 27de f. M. ville slutte Sessionen, besteg Sekretær Hücker Tallestoler, og holdt en forrige Tale imod de ondskabsfulde Rygter Jldesindede udspredte i Riget og Kamrene, i det man beskyldte dem for: at forlænge Forhandlingerne og danne sig til en stedsevarende Commission, at indføre Forandringer i Ministeriet, og endelig at faae Statsgrundloven revideret og forandret m.m. Han udviklede immer stærkere sin Jver mod disse Landets Fjender og viiste disse Rygters Ugrund og sluttede med et: Leve Kongen, som fra hele Sahlen og Galleriet vældelig gjenlød fra alle Munde. Forskjellige Deputerede talte og med Foragt og dierv imod disse Opdigtelser.
Viborger Samler, 1819-05-17
Blandede Efterretninger. Paris. Grev Forbins Reise i Levanten i Aarene 1817 og 1818, udkommer i denne Tid her i Staden. For ret at gjøre den saa interessant som muligt, er den forsynet med 80 Kobbere. Den koster 200 Fr. for Subskribenterne. For andre 50 Fr. mere.
Viborger Samler, 1819-05-17
Berlin. Geheime-Ober=Tribunal-Raad Car Frid. Beyer, er pludselig død af Stikflod 68 Aar. gammel. Han havde i 43 Aar som en udmærket Embedsmand tjent Staten - Vor Statstidende har nylig leveret en Beregning over den Preussiske Stats Jndtægter og Udgifter. Udgifterne ere saaledes anførte: 10 1/2 Million Daler til Renter og Afdrag af gammel Gjeld; 2 Millioner til Pensioner og Erstatning uden for det almindelige Fond, som de sidste 20 Aars overordentlige Hændelser have gjort nødvendige. 22 1/2 Million til Krigshæren, foruden hvad Kaserner og Fæstningsanlæg koste. Til disse 35 Millioner har Preussen Jndtægt af Krongodser og Skov for 7,7000,246 Daler; Resten maae tilveiebringes ved Paalæg, der omtrent bliver for hver Undersaat i Gjennemsnit 3 1/2 Daler - Der vises tillige, at den ene Provinds ikke er stærkere beskattet end den anden.
Viborger Samler, 1819-05-17
J Rothenburg i det Mansfeldske er den 13 April opkommen pludselig Jld i Amtmandens Faaristie, hvorved 1200 Faar af forædlet Race opbrændte, Endeel flere, der først bleve reddede, bleve siden qvalte af Røg, deels vare de saa forbrændte, at de ikke kunde leve. Dette Skæferi, som er det skjønneste i hele Grevskabet, har derved tabt 17000 Rbr. Man har den Mistanke, at en gammel Bondekone paa 70 Aar, som Amtmanden ofte havde krævet 8 Daler, hun skyldte ham, har paasat Jlden. Arresteret er hun i det Mindste.
Viborger Samler, 1819-05-17
J Sachsen stiftes et katholsk Consistorium, hvori den Pavelige Vikarius præsiderer.
Viborger Samler, 1819-05-17
Paaskehøitiden i Petersborg blev med meget Andagt og efter de kirkelige Forskrivter, feiret i alle græske Kirker i Staden. Kl. 11 om Paaske Aften begyndte man at gaae i Kirken, Kl. 12 begyndte Gudstjenesten efter Signalet af det tredie Kanonskud. Imedens Opstandelsen forkyndtes af de Geistlige, løsnedes Kanonerne paa alle Stadens Volde. Efterat Gudstjenesten i Hofkirken var endt, nærmede saavel de forsamlede Embedsmænd, som alle andre Tilstædeværende sig Deres Majestæter Keiseren og Keiserinden for at gratulere.
Viborger Samler, 1819-05-17
Wien. Napoleons Søn den unge Hertug af Reichstadt, fik sidst i April Meslinger, dog ere de saa godartede, at man haaber han snart forvinder dem. Den 27 April døde her i Staden, af Vattersot i Hjernen, Prinds Wilhelm, 18 Aar gl., yngste Søn af Hs. D. Landgrive Ernst til HessenPhilipsthal.
Viborger Samler, 1819-05-17
Ved Handelen og Provindserne Øst- og Vest Florida have de forenede Stater lovet Kongen af Spanien: 1) At erkjende Spanien som retmessig Behersker af de nu i Opstand værende Sydamerikanske Provindser; og 2) At anvende alt Muligt, for at standse deres Kaperier.
Viborger Samler, 1819-05-17
Stokholm. Hofmaler Hulteren har efter høi Bestalling udført et Malerie 4 Alen høit og 5 Alen bredt, der forestiller Parises Brandskattelse af den danske Konge Regner Lodbrog under Karl den Skaldedes Regjering i det 9de Aarhundrede. Det forestiller: At Regner og hans Stridsmænd modtage 7000 Mark Sølv af Byttet og sværge ved deres Skjolde og Gudet: "Aldrig meer som Fiender at komme til Frankrige." - Klopstocks Messias har nu funden en duelig svensk Oversætter i Professor Bildstein, Provst i Skaane. -J Aaret 1818 var i Sverig udkommen 362 Skrivter der koste alle 241 Bkdal. Deraf ere 271 Originaler.
Viborger Samler, 1819-05-17
De Medskyldige i Sammensværgelsen mod Keiser Alexander have nu faaet deres Dom, Pomllot og Diericks ere dømte til 1 Aars Fængsel, Lactor og Berth til 3 Aars, men Buchoz til 6 Aar, og dette i Betragtning af, at han har ladet sig bruge af 3 Partier, og ageret Sammensvoren Angivet og Politiespion paa engang. - Et saameget lovende Gennie kan heller ikke nøie nok bevogtes!
Viborger Samler, 1819-05-17
Jndenlandske Tidender. Hs. Majestæt Kongen har under 4de f. M. behaget allernaadigst at resolvere: 1) At Udrederne af de nationale Heste i Danmark skulle herefter lade disse ved egne Folk føre til det Regiments Garnison, hvorunder Hestene høre, dog at Udrederne af Artillerie=Hestene, der paa samme Maade have at besørge disse afleverede i Kiøbenhavn, rette sig efter de Bestemmelser, der ere foreskrevne i Henseende til disse Hestes Transport, samlede under en ArtillerieOfffeiers Tilsyn. 2) At en Mynstrings Commission, bestaaende af de sædvanlige militaire Medlemmer, hvilke sidste beskikkes af den Amtmand, i hvis Amt Regimentets Garnison er beliggende, og af hvilke den ene maa være en Dyelæge, strax ved Hestenes, Ankomst skal besigtige disse, paakiende deres Tilstand, og Tienstdygtighed, samt bestemme den Godtgiørelse som Udrederne, i Forhold til det ved Anordningerne bestemte Maximum, kan tilkomme, ifald Hesten komme til Skade i Exerceertiden; derimod skal den ved Forordningen af 14de September 1774 og Rescriptet af 11te April 1781 befalede Synsforretning, førend Hestenes Afsendelse fra Udrederne, i Fremtiden bortfalde. 3) At, saavel for at paasee, at Hestene, medens de ere hjemme hos Udrederne holdes tilbørligen og i tienstdygtig Stand, som for desbedre at vaage over, at ingen Vacancer opstaae, uden at man derom erholder betimelig Kundskab, skulle samtlige nationale Heste fremstilles ved de aarlige Landmilice Sessioner, paa de Dage og i den Orden, som nærmere i hvert Aars Sessionsplacat vorder bestemt, og at det det af Sessionerne skal bedømmes, om og hvorvidt Hesten af Udrederne holdes i forsvarlig Stand, samt at de Udredere, som der maatte befindes ikke at hav efterlevet hvad Anordningerne foreskrive, skulle ansees lige med dem, der fremsende slet fodrede eller utienstdygtige Heste til de aarlige Samlinger. - At det tillige skal fastsættes en Mulct af indtil 10 Rbdlr. rede Sølv for hver Hest, som uden gyldig Aarsag udebliver fra Sessionen, og at den udeblivende Hest desuden skal fremstilles for MønstringsCommissionen ved den paafølgende Exerceer Tid uden Hensyn til om den ikke efter sin Tour skal møde ved Regimentet 4) At det vel fremdeles maa være en Udreder tilladt at sælge sin Nationalhest, dog at den 24de §. i Forordningen af 30te Januar 1777, sammenholt med Placaten af 13de Ma 1785, §. 8, nu skal forstaaes saaledes, at ingen Udvexling eller Udløsning af de nationale Heste maa skee i de nærmeste 8 Uger førend den aarlige Samling til Vaabenøvelse; samt at ingen Udvexling, som ikke fulde 8 Uger førend bemeldte Samling er anmeldt for vedkommende Regiment eller ArtillerieCorpset og for Amtmanden, maa antages for gyldig saa og at de Paagieldende, der ikke istedetfor de tidligere udmeldte Heste inden befalet Tid anskaffe og til Samlingerne fremsende fuldkommen antagelige og tienstdygtige Heste, derfor efter Anvordningerne blive at ansee.